CELEX: 62012CA0028
Language: et
Date: 2015-04-28 00:00:00
Title: Kohtuasi C-28/12: Euroopa Kohtu (Suurkoda) 28. aprilli 2015. aasta otsus – Euroopa Komisjon versus Euroopa Liidu Nõukogu (Tühistamishagi — Rahvusvahelised segalepingud — Otsus, millega antakse luba neile lepingutele alla kirjutada ja neid ajutiselt kohaldada — Nõukogu ja nõukogus kokku tulnud Euroopa Liidu liikmesriikide valitsuste esindajate otsus — Liidu õiguskorra autonoomia — Liikmesriikide osalemine ELTL artiklis 218 ette nähtud menetluses ja otsuses — Nõukogus kohaldatav hääletuskord)

29.6.2015   
            
            
               ET
            
            
               Euroopa Liidu Teataja
            
            
               C 213/3
            
         Euroopa Kohtu (Suurkoda) 28. aprilli 2015. aasta otsus – Euroopa Komisjon versus Euroopa Liidu Nõukogu
   (Kohtuasi C-28/12) (1)
   
   ((Tühistamishagi - Rahvusvahelised segalepingud - Otsus, millega antakse luba neile lepingutele alla kirjutada ja neid ajutiselt kohaldada - Nõukogu ja nõukogus kokku tulnud Euroopa Liidu liikmesriikide valitsuste esindajate otsus - Liidu õiguskorra autonoomia - Liikmesriikide osalemine ELTL artiklis 218 ette nähtud menetluses ja otsuses - Nõukogus kohaldatav hääletuskord))
   (2015/C 213/05)
   Kohtumenetluse keel: inglise
   
      Pooled
   
   
      Hageja: Euroopa Komisjon (esindajad: G. Valero Jordana, K. Simonsson ja S. Bartelt)
   
      Hageja nõuete toetuseks menetlusse astuja: Euroopa Parlament (esindajad: R. Passos ja A. Auersperger Matić)
   
      Kostja: Euroopa Liidu Nõukogu (esindajad: M.-M. Joséphidès, E. Karlsson, F. Naert ja R. Szostak)
   
      Kostja nõuete toetuseks menetlusse astujad: Tšehhi Vabariik (esindajad: M. Smolek ja E. Ruffer), Taani Kuningriik (esindajad: U. Melgaard ja L. Volck Madsen), Saksamaa Liitvabariik (esindajad: T. Henze, N. Graf Vitzthum ja B. Beutler), Kreeka Vabariik (esindajad: A. Samoni-Rantou ja S. Chala), Prantsuse Vabariik (esindajad: G. de Bergues, F. Fize, D. Colas ja N. Rouam), Itaalia Vabariik (esindajad: G. Palmieri, keda abistab avvocato dello Stato P. Gentili), Madalmaade Kuningriik (esindajad: C. Wissels ja J. Langer), Poola Vabariik (esindajad: B. Majczyna ja M. Szpunar), Portugali Vabariik (esindajad: L. Inez Fernandes ja M.-L. Duarte), Soome Vabariik (esindajad: J. Heliskoski), Rootsi Kuningriik (esindajad: A. Falk), Suurbritanni ja Põhja-Iiri Ühendkuningriik (esindajad: C. Murrell ja L. Christie, keda abistab barrister R. Palmer)
   
      Resolutsioon
   
   
               1.
            
            
               Tühistada nõukogu ja nõukogus kokku tulnud Euroopa Liidu liikmesriikide valitsuste esindajate 16. juuni 2011. aasta otsus 2011/708/EL ühelt poolt Ameerika Ühendriikide, teiselt poolt Euroopa Liidu ja selle liikmesriikide, kolmandalt poolt Islandi ning neljandalt poolt Norra Kuningriigi vahelise lennutranspordilepingu liidu nimel allkirjastamise ja ajutise kohaldamise kohta ning ühelt poolt Euroopa Liidu ja selle liikmesriikide, teiselt poolt Islandi ning kolmandalt poolt Norra Kuningriigi vahelise kõrvallepingu (mis käsitleb ühelt poolt Ameerika Ühendriikide, teiselt poolt Euroopa Liidu ja selle liikmesriikide, kolmandalt poolt Islandi ning neljandalt poolt Norra Kuningriigi vahelise lennutranspordilepingu kohaldamist) liidu nimel allkirjastamise ja ajutise kohaldamise kohta.
            
         
               2.
            
            
               Jätta otsuse 2011/708 tagajärjed kehtima kuni ajani, mil jõustub käesoleva kohtuotsuse kuulutamisest mõistliku aja jooksul uus otsus, mille nõukogu võtab vastu ELTL artikli 218 lõigete 5 ja 8 alusel.
            
         
               3.
            
            
               Mõista kohtukulud välja Euroopa Liidu Nõukogult.
            
         
               4.
            
            
               Jätta Tšehhi Vabariigi, Taani Kuningriigi, Saksamaa Liitvabariigi, Kreeka Vabariigi, Prantsuse Vabariigi, Itaalia Vabariigi, Madalmaade Kuningriigi, Poola Vabariigi, Portugali Vabariigi, Soome Vabariigi, Rootsi Kuningriigi, Ühendkuningriigi ja Euroopa Parlamendi kohtukulud nende endi kanda.
            
         
      (1)  ELT C 73, 10.3.2012.